CELEX: 62011TN0331
Language: et
Date: 2011-06-16 00:00:00
Title: Kohtuasi T-331/11: 16. juunil 2011 esitatud hagi — Besselink versus nõukogu

13.8.2011   
            
            
               ET
            
            
               Euroopa Liidu Teataja
            
            
               C 238/35
            
         16. juunil 2011 esitatud hagi — Besselink versus nõukogu
   (Kohtuasi T-331/11)
   2011/C 238/60
   Kohtumenetluse keel: inglise
   
      Pooled
   
   
      Hageja: Leonar Besselink (Ultrecht, Madalmaad) (esindajad: advokaadid O. Brouwer ja J. Blockx)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               tühistada nõukogu 1. aprilli 2011. aasta otsus, millega keelduti andmast täielikku juurdepääsu dokumendile nr 9689/10 tulenevalt Euroopa Parlamendi ja nõukogu 30. mai 2001. aasta määrusest (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT L 2001 L 145, lk 43; ELT eriväljaanne 01/03, lk 331), millest teatati hagejale 7. aprillil 2011 kirjas viitega „04/c/01/11”, ja
            
         
               —
            
            
               mõista nõukogult hageja kasuks välja kulud Euroopa Kohtu kodukorra artikli 87 alusel, seal hulgas mis tahes menetlusse astunud poole kulud.
            
         
      Väited ja peamised argumendid
   
   Hagi põhjenduseks esitab hageja kolm väidet.
   
               1.
            
            
               Esimene väide, et vaidlustatud otsus tugineb määruse (EÜ) nr 1049/2001 artikli 4 lõike 1 punkti a kolmanda taande, mis puudutab avalike huvide kaitsmist seoses rahvusvaheliste suhetega, väärale tõlgendusele ja kohaldamisele, kuna:
               
                           —
                        
                        
                           nõukogu eksis, võtmata arvesse selle dokumendi põhiseaduslikku iseloomu, millele hageja soovis juurdepääsu;
                        
                     
                           —
                        
                        
                           hageja leiab, et juurdepääs dokumendile 9689/10 on samuti tagatud väljendusvabaduse põhimõttega, mis sisaldub Euroopa Liidu põhiõiguste harta artiklis 11;
                        
                     
                           —
                        
                        
                           nõukogu jättis arvesse võtmata käesoleva asja erakorralisi asjaolusid ja eset, ja
                        
                     
                           —
                        
                        
                           nõukogu viitas vääralt avaldamise väidetavalt negatiivsetele tagajärgedele edasistele läbirääkimistele, mida juhatab Euroopa Liit.
                        
                     
         
               2.
            
            
               Teine väide, et määruse (EÜ) nr 1049/2001 artikli 4 lõiget 6 kohaldati vääralt, ning rikuti proportsionaalsuse põhimõtet, kuivõrd nõukogu jättis kaalumata, kas oli asjakohane anda osaline juurdepääs ja keelduda juurdepääsu andmisest dokumendi 9689/10 osadele, mis olid asjakohased ja rangelt vajalikud.
            
         
               3.
            
            
               Kolmas väide, et nõukogu ei täitnud oma kohustust esitada vaidlustatud otsuse kohta piisavad ja asjakohased põhjendused.